স্বর্গীয় বাহিনী

স্বর্গীয় বাহিনী ( সাবাওথ, "বাহিনী") বলতে মূলত হিব্রু বাইবেল ও খ্রিস্টান বাইবেলে উল্লেখিত দেবদূতের বাহিনীকে () নির্দেশ করা হয়।

বাইবেল সামরিক দিক থেকে দেবদূতদের ব্যাপারে বেশকিছু বর্ণনা প্রদান করেছে, যেমন তাদের শিবিরস্থাপন সম্পর্কে (), নির্দেশনা শৈলী (; ; প্রত্যাদেশ ৭:২ ), ও যুদ্ধশৈলী সম্পর্কে (; ইয়োব ১৯:১২; প্রত্যাদেশ ১২:৭ )। খ্রিস্ট ধর্মের কাহিনী অনুসারে স্বর্গীয় যুদ্ধে অংশগ্রহণ করে স্বর্গীয় বাহিনী।

বাইবেলের উদ্ধৃতি

হিব্রু বাইবেলে ঈশ্বরের যিহোভা ও এলোহিম নাম দুটি প্রায়শই সাবাওথ ("বাহিনী", হিব্রু: צבאות) শব্দটির সাথে পাওয়া যায় যেমন যিহোভা এলোহে সাবাওথ ("বাহিনীদের ঈশ্বর যিহোভা"), এলোহে সাবাওথ ("বাহিনীদের ঈশ্বর"), আদোনাই যিহোভা সাবাওথ ("বাহিনীদের প্রভু যিহোভা") কিংবা সবচেয়ে ব্যবহৃত, যিহোভা সাব্বাওথ ("বাহিনীদের যিহোভা")।Jewish Encyclopedia: Host of Heaven New York, May 1, 1901

যিহোশূয়ের পুস্তকের ৫:১৩-১৫ তে যিহোশূয় পবিত্র ভূমির যুদ্ধের প্রথম দিকে ঐশ্বরিক বাহিনীর অধিনায়কের দেখা পান যাকে ঈশ্বর পাঠিয়েছিলেন যিহোশূয়কে পবিত্র ভূমি দখল করতে উৎসাহিত করার জন্য:

প্রত্যাদেশ পুস্তকে, সাতানের বিদ্রোহী বাহিনীকে মিকাইল নেতৃত্বাধীন স্বর্গীয় বাহিনী স্বর্গের যুদ্ধে পরাজিত করে (প্রত্যাদেশ ১২:৭-৯ )।

ইসলাম ধর্মে
ইসলাম ধর্মে স্বর্গীয় বাহিনীর উল্লেখ রয়েছে। এটা বলা হয় যে বদরের যুদ্ধে আল্লাহ ফেরেশতাদের বাহিনী (দেবদূত শব্দের ইসলামি প্রতিশব্দ) পাঠিয়ে সাহায্য করেছিলেন। কুরআনে রয়েছে,
"স্মরণ কর, যখন তোমরা তোমাদের প্রতিপালকের নিকট সাহায্য প্রার্থনা করেছিলে, তিনি তা কবুল করেছিলেন এবং বলেছিলেন, আমি তোমাদের সাহায্য করব এক হাজার ফেরেশতা দিয়ে, যারা একের পর এক আসবে। আল্লাহ তা করেন, কেবল সুসংবাদ দেওয়ার জন্য এবং এ উদ্দেশ্যে, যাতে তোমাদের চিত্ত প্রশান্তি লাভ করে এবং সাহায্য তো শুধু আল্লাহর নিকট থেকেই আসে, আল্লাহ পরাক্রমশালী, প্রজ্ঞাময়।"

বাহাই ধর্মে
"বাহিনীদের ঈশ্বর" পরিভাষাটি বাহাই ধর্মে আল্লাহর উপাধি হিসেবে ব্যবহৃত হয়।The Summons of the Lord of Hosts Baháʼí Reference Library বাহাউল্লাহ, যিনি নিজেকে ঈশ্বরের ইচ্ছার সম্পন্নকারী হিসেবে দাবি করেছিলেন, তিনি পৃথিবীর বিভিন্ন রাজা ও শাসকদের কাছে লিখিত ফলক পাঠিয়ে নিজেকে সমস্ত ধর্ম ও বিশ্বাসের মশীহ হিসেবে মেনে নিতে তাদেরকে আমন্ত্রণ জানান। পরবর্তীতে সেসব ফলকগুলোর লেখার ইংরেজি ভাষায় প্রকাশিত পুস্তকের নাম দেওয়া হয়েছে "বাহিনীদের ঈশ্বরের আমন্ত্রণ"।The Summons of the Lord of Hosts, Page 1 Baháʼí Reference Library

 সাহিত্যে 
জন মিল্টন রচিত ইংরেজি মহাকাব্য প্যারাডাইস লস্টে দেবদূত মিকাইল স্বর্গীয় যুদ্ধে শয়তানের অভিশপ্ত দেবদূতদের বাহিনীর বিরুদ্ধে ঈশ্বরের বিশ্বস্ত সেনাদের নেতৃত্ব দেয়। ঈশ্বরের অস্ত্রাগার থেকে নেওয়া তরবারি দিয়ে সে শয়তানকে জখম করা সহ যুদ্ধে বিজয় অর্জন করে।John Milton, Paradise Lost 1674 Book VI line 320 

আরও দেখুন
 স্বর্গীয় পরিষদ

তথ্যসূত্র

বিষয়শ্রেণী:ইব্রাহিমীয় ধর্ম
বিষয়শ্রেণী:খ্রিস্টধর্মে দেব-দূত
বিষয়শ্রেণী:ইহুদি ধর্মে দেব-দূত
বিষয়শ্রেণী:ফেরেশতা
বিষয়শ্রেণী:স্বর্গ
বিষয়শ্রেণী:হিব্রু বাইবেলের শব্দ ও বাক্যাংশ
বিষয়শ্রেণী:খ্রিস্টান পরিভাষা